**ΑΝΕΞΑΡΤΗΤΗ ΕΝΩΤΙΚΗ ΚΙΝΗΣΗ**

**ΠΑΠΑΓΟΥ-ΧΟΛΑΡΓΟΥ**

***Παρεμβάσεις – Προτάσεις***

**Δελτίο Τύπου 22**

**20 Φεβ.2015**

**Ανακατασκευή Πεζοδρομίων**

ΠΡΟΣ: Δήμαρχο Παπάγου-Χολαργού

κ. Αποστολόπουλο Ηλία

ΚΟΙΝ: Αντιδήμαρχο Έργων

κ. Αρβανίτη Τζίνα

Θα ήθελα να σας ενημερώσω ότι μεταξύ των πεζοδρομίων που είναι σε πολύ κακή κατάσταση και χρήζουν επισκευής άμεσα, είναι και αυτό της γωνίας Β. Μελά και Καραϊσκάκη στο Χολαργό. Ομολογουμένως η σημερινή εικόνα των πεζοδρομίων συνεχίζει να απέχει πολύ από τα παραδεκτά και λειτουργικά όρια βαδισιμότητας.

Το τμήμα του πεζοδρομίου που αναφέρομαι έχει συνολικό μήκος 60μ. και πλάτος 1,5μ. είναι δηλαδή συνολικά 90τ.μ. και καλύπτει τους αριθμούς 21 της οδού Β. Μελά και 12 της οδού Καραϊσκάκη. Θεωρώ ότι είναι άδικο που δεν ανασκευάσθηκε γιατί αφενός το τμήμα είναι πολύ μικρό και αφετέρου η μεγάλη κατωφέρεια που έχει η οδός Καραϊσκάκη, που σημειωτέον χρησιμοποιείται από τα παιδιά του υπάρχοντος Σχολείου, το καθιστά άκρως επικίνδυνο.

Παρακαλώ όπως εγκρίνετε και προγραμματίσετε άμεσα την ανακατασκευή του τμήματος του πεζοδρομίου της οδού Β. Μελά 21 και Καραϊσκάκη 12 στο Χολαργό και με ενημερώσετε έγκαιρα. Εξ άλλου όπως γνωρίζετε είναι η πρώτη φορά που σας ζητώ να δώσετε προτεραιότητα στην ανακατασκευή πεζοδρομίων και το κάνω λόγω του μεγάλου βαθμού επικινδυνότητας.